***Porco Rosso*** (jap. *Kurenai no Buta*) je japanski pustolovno fantastični anime film iz 1992. Njegov redatelj i scenarist je Hayao Miyazaki.

Radnja
------

Italija, 1920-ih. Porco Rosso je neka vrsta pilota-policajca čiji je zadatak boriti se protiv gusara koji napadaju brodove po Jadranskom moru. Međutim, on nije običan čovjek nego osoba koja ima glavu svinje. Njegovo pravo ime je Marco i jednom je bio normalna osoba sa ljudskom glavom ali se je transformirao nakon što se borio kao vojnik u 1. svjetskom ratu. Porco je zaljubljen u Ginu koja vodi klub za pilote negdje na obali (vjerojatno kraj Rijeke, kako se sugerira u Mangi) te koja je već imala tri supruga koja su poginula u ratu.

Fašisti su preuzeli vlast u Italiji što razočara Porca koji je humanist i ljevičar. No njegov neprijatelj je i šminkerski pilot Donald Curtis koji je pucao i oborio njegov avion na zahtjev gusara. Kako bi popravio avion, Porco kreće u Milano kod svojeg prijatelja, mehaničara Piccola, čija kćerka Fio odluči pobjeći sa njim od Talijanske policije. Kada se ona i Porco vrate na njegov tajni otok bivaju napadnuti od gusara. No Fio ih uspije nagovoriti na okladu; ako Porco u dvoboju pobijedi Donalda, pustiti će ih, ako ne, ona će se udati za Curtisa. Porco smatra da to nije dobra ideja, ali pristane. Porco uspjeva pobijediti u dvoboju, ali ga odmah nakon toga napada zračna mornarica. On ostavlja Fio s Ginom i odvlači ih. Film završava sa Fio koja prepričava kako su se ona i Gina sprijateljile i sugerira da se Porco kasnije vratio Gini.

Glasovne uloge
--------------

| Character | Japanski glasovi | Engleski glasovi |
| --- | --- | --- |
| Porco Rosso | Shūichirō Moriyama | Michael Keaton |
| Donald Curtis | Akio Ōtsuka | Cary Elwes |
| Madame Gina | Tokiko Kato | Susan Egan |
| Mamma Aiuto Gang Boss | Tsunehiko Kamijō | Brad Garrett |
| Mr. Piccolo | Sanshi Katsura | David Ogden Stiers |
| Fio Piccolo | Akemi Okamura | Kimberly Williams-Paisley |
| Mamma Aiuto Gang | Reizō NomotoOsamu SakaYuu Shimaka | Bill FagerbakkeKevin Michael RichardsonFrank Welker |

Kritike
-------

Kritičar Gatts je na siteu *Animeacademy.com* u svojoj recenziji napisao: "Od svih Miyazakijevih ostvarenja, *Porco Rosso* je s lakoćom moj favorit. Taj film je kombinacija zanimljivh likova i fantastične prezentacije. Lako je biti skeptičan oko filma čiji je protagonist pilot-svinja, ali svaki anime obožavatelj zaslužuje vidjeti ovaj film" dok je *Kain* komentirao: "Lik Porca Rossa je simbol za praktički svakog sredovječnog čovjeka i vrlo je zanimljiva studija; njegov bijedni, gorki pogled na život pomaže filmu dati nepredvidljivu koru. No, zašto svinja? Njegova misteriozna, frustrirajuća prošlost puna izgubljenih prijatelja i neuzvraćene ljubavi mu je oduzelo svaku iluziju o njemu i humanosti, te je tako postao svinja kako bi pobjegao od nevolja".

*Raphael See* je na siteu THEM anime.org također hvalio film: "Porco Rosso" bi mogao biti najpodcijenjeniji Miyazakijev anime film do ovog trenutka. Tu ima dobre pustolovine, naravno, ali u srcu film se gleda manje kao akcijski film a više kao lagana psihološka studija o konceptu lojalnosti, dobrote i ljubavi...ovo je jedan anime koji će postajati sve bolji i bolji što ćete ga više gledati".

Vanjske poveznice
-----------------

* *Porco Rosso* na IMDb-u ()
* Animeacademy.com
* Porco Rosso na Nausicaa.net
* THEM anime recenzija
* Rottentomatoes.com

| * p
* r
* u
Hayao Miyazaki |
| --- |
| 1970-e | *Cagliostrin dvorac* |
| 1980-e | *Nausikaja iz vjetrovite doline* • *Laputa* • *Moj susjed Totoro* • *Kikin servis za dostavljanje* |
| 1990-e | *Porco Rosso* • *On Your Mark* • *Princeza Mononoke* |
| 2000-e | *Avanture male Chihiro* • *Pokretni dvorac* • *Ponyo na litici uz more* |
| 2010-e | *The Wind Rises* |
| Serije | *Lupin III* • *Future Boy Conan* • *Sherlock Hound* |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 279869208

 |